Pot pie με αρακά και πανσέτα
Pot pie με αρακά και πανσέτα, δεν θα πιστεύετε πόσο ταιριάζει η νοστιμιά του αρακά με μανιτάρια και ζουμερή πανσέτα!
40 ml ελαιόλαδο, 200 γρ. αρακάς (καθαρό βάρος), 10 μέτρια άσπρα μανιτάρια, σε φέτες, 1 καρότο, σε ψιλά καρέ, 1 ξερό κρεμμύδι, ψιλοκομμένο, 200 γρ. καπνιστή πανσέτα, σε κυβάκια, 100 ml κρέμα γάλακτος, 1 κουτ. σούπας μουστάρδα πικάντικη, 1 φύλλο σφολιάτας, αλάτι, φρεσκοτριμμένο πιπέρι, 1 κρόκος αυγού χτυπημένος με 1 κ.σ. νερό
Για την pot pie με αρακά και πανσέτα, σε μέτρια κατσαρόλα σοτάρουμε στο λάδι σε μέτρια φωτιά τον αρακά, τα μανιτάρια, το καρότο και το κρεμμύδι για 3-4 λεπτά.Προσθέτουμε την πανσέτα και σοτάρουμε για άλλα 2 λεπτά.Αλατοπιπερώνουμε, ρίχνουμε την κρέμα και τη μουστάρδα, ανακατεύουμε για 2 λεπτά, μέχρι να δέσει ελαφρώς το μείγμα, και αποσύρουμε.Προθερμαίνουμε τον φούρνο στους 180°C.Αδειάζουμε το μείγμα σε στρογγυλό πυρίμαχο και βαθύ ταψί περίπου 28 εκ.Κόβουμε το φύλλο της σφολιάτας σε δίσκο με διάμετρο 3-4 εκ. μεγαλύτερη από αυτήν του σκεύους.Με τον δίσκο αυτό σκεπάζουμε το ταψί, πιέζοντάς τον στα χείλη του σκεύους, ώστε να σφραγίσει καλά και στο κέντρο να είναι κάπως «μπόσικο», γιατί, καθώς θα ψήνεται, θα φουσκώσει.Τρυπάμε προσεκτικά το φύλλο με πιρούνι σε 3-4 σημεία για να διαφεύγει ο ατμός και αλείφουμε με τον κρόκο.Ψήνουμε για 20-25 λεπτά, μέχρι να ροδίσει η σφολιάτα και να φουσκώσει.Σερβίρουμε την pot pie με αρακά και πανσέτα ζεστή.
Αλεύρι (ζύμες),Αρακάς,Χοιρινό